Glasbeno pot je začela v otroštvu z igranjem klavirja in petjem v zboru, ure solo petja pa je začela obiskovati pri 15 letih. Leta 2011 se je prijavila na Misijo Evrovizijo, izbor slovenskega predstavnika na 57. Pesmi Evrovizije v Bakuju. Uspelo se ji je prebiti med prvo osmerico, na koncu pa je končala na 5. mestu. Kakšno leto po Misiji Evroviziji so jo trije člani Orleka povabili k projektu, ki so ga po njej poimenovali Flora &amp; Paris. Leta 2014 so izdali album "Jutranja rosa", naslednje leto pa je sodelovanje s skupino prekinila zaradi študijskih obveznosti na Dunaju (študij na tamkajšnji ekonomsko-poslovni univerzi Wirtschaftsuniversität Wien). Poleti 2016 se je udeležila programa West End on Demand v okviru poletne šole glasbenega gledališča (Musical Theatre Summer Academy) v Londonu. Od leta 2017 do 2019 je igrala glavno vlogo Vesne v muzikalu "Vesna", ki je premiero doživel 7. junija 2017 v ljubljanskih Križankah. Igrala bo tudi v prvem slovenskem muzikalnem filmu "Tim".